# name
Normativa de les revistes científiques de la Universitat de Barcelona

# metadata.dc.description[].value
Acord aprovat pel Consell de Govern de 13 de maig de 2022

# metadata.dc.description.abstract[].value
Les publicacions produïdes amb el segell de la Universitat de Barcelona contribueixen a difondre la tasca científica que es du a terme en el si de la comunitat universitària, i són un reflex de la recerca que s’hi desenvolupa. Constitueixen, així mateix, un factor primordial en la valoració de la mateixa Universitat. La UB, en conseqüència, ha de garantir la màxima qualitat i transparència en els processos de constitució de les revistes científiques que s’hi vinculen i de la seva gestió, i ha de vetllar alhora, molt especialment, perquè aquestes revistes compleixin els requisits de qualitat científica, lingüística i editorial establerts pel Comitè Editorial de Revistes Científiques (CERC) de la UB, recollits en la present normativa.
El compliment d’aquests requisits els proporciona accés al reconeixement com a revista científica de la UB i, per tant, a la possibilitat de presentar-se a la convocatòria anual d’ajuts.

# metadata.dc.description.abstract[].value
La Universitat de Barcelona comparteix els principis del moviment d’accés obert que promou el lliure accés als continguts de les publicacions d’investigació. En aquest sentit, mitjançant el CRAI ofereix suport i assessorament al personal docent i investigador per publicar i difondre la producció acadèmica de la Universitat en diversos repositoris, un dels quals és el portal Revistes científiques de la Universitat de Barcelona (RCUB), que recull en accés obert totes les revistes científiques editades per la Universitat de Barcelona.

# metadata.dc.rights[].value
cc by (c) Universitat de Barcelona, 2022

# metadata.dc.title[].value
Normativa de les revistes científiques de la Universitat de Barcelona